
 诇讗 讗诪专谉 讗诇讗 砖讗讬谉 讘注讜诪拽讜 讬讜转专 诪讘讬转 住讗转讬诐. 驻讬' 砖讗讬谉 讘注讜诪拽讜 注砖专讛 讘讬转专 诪讘讬转 住讗转讬诐 讘专讜讞讘 讚讛谞讱 讚注诪讜拽讬谉 注砖专讛 讛讜讜 讻讝专注讬诐 讜讗转讬讗 讻专讘讬 砖诪注讜谉 讚拽讬讬诪讗 诇谉 讻讜讜转讬讛 讚诇专讘谞谉 讗驻讬诇讜 讘讬转 住讗转讬诐 讗住讜专 讻讚讗诪专讬谞谉 诇注讬诇 讜诪讬讬专讬 讻讙讜谉 讚讛讜讬 诪讬注讜讟 诪讬诐 讛注诪讜拽讬诐 讬' 讚讗讬 讛讜讜 专讜讘讗 讛谞讱 砖讗讬谉 注诪讜拽讬谉 注砖专讛 讛讜讬 诪讬注讜讟 讜讘讟诇讬诐 诇讙讘讬 专讜讘 讜讗住讜专 讻讚讗诪专讬谞谉 诇注讬诇 讜专''讬 诪驻专砖 讚讗驻讬诇讜 专讜讘 诪讬诐 注诪讜拽讬谉 谞诪讬 砖专讜 讻讬讜谉 讚诇讬讻讗 讗诇讗 讘讬转 住讗转讬诐 讘讬谉 注诪讜拽讬诐 讜讘讬谉 砖讗讬谞诐 注诪讜拽讬诐 诇讗 讞砖讬讘讬 讻讝专注讬诐 讗诇讗 讚诪讜 诇谞讟注讬诐 讚讚诪讜 诇讘讜专 讜诪讬讛讜 讘讬转专 诪讘讬转 住讗转讬诐 讗住讜专 砖讗讬谉 讚专讱 砖讜讞讛 诪诇讬讗讛 诪讬诐 诇注砖讜转 讬讜转专 诪讘讬转 住讗转讬诐 讜讞砖讬讘讬 讻讝专注讬诐 讗注''讙 讚讙讘讬 讘讜专 讗驻讬' 专讘讬 讬讛讜讚讛 诇讗 讗住专 讘讬转专 诪讘讬转 住讗转讬诐 讘诪讞讬爪讜转 讙诪讜专讜转 讗诇讗 讚讜讜拽讗 讘驻住讬谉 讻讚拽讗诪专 诇注讬诇 (讚祝 讬讟:) 讝讜 诪讞讬爪讛 讜讗诇讜 驻住讬谉 讛讬讬谞讜 讚讜讜拽讗 讘讘讜专 讛诪转讜拽谉 讻讛诇讻转讜 讗讘诇 砖讜讞讛 诇讗: 讛讛讬讗 专讞讘讛 讚讛讜讛 讘驻讜诐 谞讛专讗 讚讞讚 讙讬住讗 驻转讜讞 诇诪转讗 讜讞讚 讙讬住讗 驻转讜讞 诇砖讘讬诇. 驻讬专砖 讛拽讜谞讟专住 讚专讞讘讛 讝讜 讻专诪诇讬转 讜讛讬转讛 讗讜住专转 讛诪讘讜讬 讜讗注''驻 砖讘专讗砖讜 讛讗讞讚 讛讬讛 诇讜 爪讜专转 讛驻转讞 讗讜 讛讬讛 住转讜诐 讜讙诐 讗转 讛砖讘讬诇 砖讛讬讜 诇讜 砖诇砖 诪讞讬爪讜转 讚讙讜讚讗 讚谞讛专讗 诪讞讬爪讛 诪注诇讬讗 讛讬讗 讜讗祝 注''讙 讚诇专讞讘讛 讛讬讜 讙驻讜驻讬谉 讻讚诪讜讻讞 讛住讜讙讬讗 诇讗 诪讛谞讬讗 诇诪讘讜讬 讜诇砖讘讬诇 诪砖讜诐 讚谞专讗讛 诪讘讞讜抓 讜砖讜讛 诪讘驻谞讬诐 谞讬讚讜谉 诪砖讜诐 诇讞讬 讚讻讬讜谉 讚诇讗 诪讛谞讬 诇专讞讘讛 讙讜驻讛 讻诇 砖讻谉 讚诇讗 诪讛谞讬 诇诪讘讜讬 讜诇砖讘讬诇 讜砖讘讬诇 驻讬专砖 讛拽讜谞讟专住 讚讗讬转 讘讬讛 讚讬讜专讬谉 讜讗转讬 砖驻讬专 讛讗 讚拽讗诪专讬谞谉 讘住诪讜讱 讚诪讛谞讬 诇讞讬 诇砖讘讬诇 讜讗讬 讗讬谉 讘转讬诐 讜讞爪讬专讜转 驻转讜讞讬诐 诇转讜讻讜 诇讗 讛讜讛 诪砖转专讬 讘诇讞讬 讜讻讗谉 讞讝专 讘讜 专砖''讬 诪诪讛 砖驻讬专砖 讘驻''拽 (讚祝 讝:) 讚专讞讘讛 讚讛转诐 诇讬转 讘讛 讚讬讜专讬谉: 诇讬注讘讬讚 诪讞讬爪讛 讗讙讜讚讗 讚谞讛专讗. 讜谞讬讛讜讬 砖讘讬诇 讻诪讜住讬祝 注诇 讛专讞讘讛 讜转讬讛讜讬 砖讘讬诇 讜专讞讘讛 讞讚 讜转讬讛讜讬 讛讱 诪讞讬爪讛 讻讗讬诇讜 注讘讚讬谞谉 诇讛 讘专讞讘讛 讜谞专讗讛 讚讛讬讛 砖诐 专讜讞讘 讬讜转专 诪注砖专 讜诇讻讱 注诇 讬讚讬 讛诪讞讬爪讛 谞讞砖讘 诪讜拽祝 诇讚讬专讛 讚讗讬 讘注砖专 讘诇讗讜 讛讻讬 讛讜讬 住转讜诐 讜注讜诪讚 讗驻讬诇讜 讗诐 讛讬讛 驻专讜抓 讘诪诇讜讗讜 诇谞讛专讗 讛讬讛 讚讬 讘诇讞讬 诪砖讛讜 讗诇讗 讛讬讛 讬讜转专 诪注砖专 讜诇讻讱 诇讗 讛讬讛 诪讛谞讬 讗驻讬' 爪讜专转 讛驻转讞 诇专讘: 讗讬谉 注讜砖讬谉 诪讞讬爪讛 注诇 讙讘讬 诪讞讬爪讛. 讜讗''转 讛讗 讗诪专讬' 诇拽诪谉 (讚祝 讻讛.) 砖讗诐 注砖讛 诪讞讬爪讛 注''讙 讛转诇 讛讜注讬诇 砖讘讗讜讬专 诪讞讬爪讜转 讛注诇讬讜谞讜转 讛讜讗 讚专 讜讬''诇 砖讛讬讛 砖诐 转诇 讙讘讜讛 注砖专 诪谉 讛砖讘讬诇 讜诇驻讬 讝讛 讗转讬 砖驻讬专 讛讗 讚诇讗 讞讬讬砖讬谞谉 砖诪讗 讬注诇讛 讛谞讛专 砖专讟讜谉 讗驻讬诇讜 讗诐 诇讗 谞讞诇拽 讘讬谉 讬诐 诇砖讗专 谞讛专讜转 讜讗''转 讜讬注砖讜 诪讞讬爪讜转 讘专讞讜拽 讚' 讟驻讞讬诐 讚讗诪专 诇拽诪谉 讚诪讜注讬诇 讜讬''诇 讚诇讗 专爪讜 诇拽爪专 讛砖讘讬诇: 诇讬注讘讬讚 爪讜专转 讛驻转讞 讗驻讜诪讗 讚砖讘讬诇. 驻讬专砖 专砖''讬 讚驻转讜讞 诇专讞讘讛 诪讬讙讜 讚诪讛谞讬 诇砖讘讬诇 诪讛谞讬 谞诪讬 诇专讞讘讛 讜拽砖讛 讚诪砖诪注 讚诇讗 爪专讬讱 诇诪讬讙讜 注讚 诇拽诪谉 讜注讜讚 讚诪讛 诇讜 诇讛讝讻讬专 爪讜专转 讛驻转讞 讻诇诇 讻讬讜谉 讚住讙讬 讘诇讞讬 讻讚讗诪专 讗讘讬讬 讙讜驻讬讛 讜注讜讚 诇诪讛 砖讬谞讛 讛诇砖讜谉 讚诪注讬拽专讗 拽讗诪专 讗驻讜诪讗 讚砖讘讬诇 讜讙讘讬 诇讞讬 拽讗诪专 讗驻讬转讞讗 讜注讜讚 讚驻专讬讱 讬讗诪专讜 诇讞讬 诪讛谞讬 诇砖讘讬诇 砖诇 讻专诪讬诐 讛讬讻讗 讚讛讜讬 诪驻讜诇砖 讜讗讬讱 讬讟注讜 讘讬谉 砖讘讬诇 讝讛 讚讗讬转 诇讬讛 讙讚讜讚讬 诇砖讘讬诇 讚注诇诪讗 讜注讜讚 砖爪专讬讱 诇驻专砖 砖讬砖 砖诐 转诇 讙讘讜讛 注砖专讛 讻诇 砖讻谉 砖诇讗 讬讟注讜 诇讻讱 谞专讗讛 诇驻专砖 讚砖讘讬诇 砖诇 讻专诪讬诐 讗讬谉 讘讜 讚讬讜专讬谉 讻讚诪讜讻讞 讘讛讚专 (诇拽诪谉 讚祝 注讚.) 讚拽讗诪专 讗''专 讬讜讞谞谉 讗驻讬诇讜 讘砖讘讬诇 砖诇 讻专诪讬诐 讗''诇 诇讗 讗诪专 专' 讬讜讞谞谉 讗诇讗 讘讞讜专讘讛 讚讞讝讬讗 诇讚讬专讛 讗讘诇 讘砖讘讬诇 砖诇 讻专诪讬诐 诇讗 讗诪专 讜讗驻讬' 讛讻讬 诪讛谞讬讗 诇讬讛 诇讞讬 讚讘谞讬 诪讘讜讬 讛讬讜 诪砖转诪砖讬谉 砖诐 讜讘诪讘讜讬 讛专讘讛 讘转讬诐 讜讞爪讬专讜转 讛讬讜 讜诇讬注讘讚 诪讞讬爪讛 讗讙讜讚讗 讚谞讛专讗 讛讬讬谞讜 诪注讘专 讛谞讛专 讜讛''讛 爪讜专转 讛驻转讞 讚讛讜讬 讻诪讞讬爪讛 讜讛谞讛专 诇讗 讛讬讛 专讞讘 讬讜转专 诪注砖专 讜诪注讘专 讛谞讛专 讛讬讜 讙讬讚讜讚讬谉 讙讘讜讛讬诐 注砖专讛 [讜诪爪讚 讛砖讘讬诇 讛讬讛 谞诪讜讱] 讜讛砖转讗 讗转讬 砖驻讬专 讛讗 讚拽讗诪专 讗讬谉 注讜砖讬谉 诪讞讬爪讛 注诇 讙讘讬 诪讞讬爪讛 讻讜' 讻讬 诪爪讚 讛砖讘讬诇 讛讬讛 谞诪讜讱 讜讛砖转讗 谞诪讬 诇讗 讞讬讬砖讬谞谉 诇砖专讟讜谉 讚诇注讜诇诐 讬讛讬讛 诪转诇拽讟 讬' 诪转讜讱 讚': 讜诇讬注讘讬讚 爪讜专转 讛驻转讞 讗驻讜诪讗 讚砖讘讬诇. 驻讬专讜砖 讗讙讜讚讗 讚谞讛专讗 讘谞诪讜讱 讜砖诐 诇讗 专爪讜 诇注砖讜转 诪讞讬爪讛 讜诇住转讜诐 讛砖讘讬诇 砖讚专讱 砖诐 诪砖拽讬谉 讛讙诪诇讬诐: 讜诇注讘讬讚 诇讞讬 讗驻讬转讞讗 讚砖讘讬诇 诇爪讚 讛专讞讘讛 讻讜' 诪讬讙讜 讚诪讛谞讬. 驻讬专讜砖 讛砖转讗 讜讚讗讬 讘诇讗 诪讬讙讜 诇讗 诪讛谞讬: 讬讗诪专讜 诇讞讬 诪讛谞讬 讘砖讘讬诇 砖诇 讻专诪讬诐 讚注诇诪讗. 砖讗讬谉 讘谞讬 诪讘讜讬 诪砖转诪砖讬谉 砖诐 砖诇讗 讬注诇讜 注诇 讚注转诐 讚讛讻讗 诪讛谞讬 诪砖讜诐 诪讘讜讬 讗讬 谞诪讬 讬''诇 讬讗诪专讜 讚诇讞讬 诪讛谞讬 讘砖讘讬诇 砖诇 讻专诪讬诐 讚注诇诪讗 砖讛讜讗 诪驻讜诇砖 讚诇讗 讬住讬拽讜 讗讚注转讬讬讛讜 讚讙讚讜讚讬谉 砖诪注讘专 讛谞讛专 诪讛谞讬: 讟诇讟讜诇讬 讘专讞讘讛 讙讜驻讬讛 砖专讬. 驻讬专讜砖 讛讻诇讬诐 砖砖讘转讜 讘转讜讻讛 讜讻谉 讘砖讘讬诇: 

专讘讬谞讜 讞谞谞讗诇

讻讬 讛讗 讚转谞谉 讻诇 讻诇讬 讘注诇讬 讘转讬诐 砖讬注讜专谉 讻专诪讜谞讬诐 讻诇讜诪专 讗诐 谞拽讘讜 讻诪讜爪讬讗 专讬诪讜谉 讟讛专讜. 讜讘注讬 讞讝拽讬讛 谞讬拽讘 讘诪讜爪讬讗 讝讬转 讜住转诪讜 讜讞讝专 讜谞讬拽讘 讘诪讜爪讬讗 讝讬转 讜住转诪讜 注讚 砖讛砖诇讬诪讜 诇诪讜爪讬讗 专诪讜谉 讜讗"诇 专' 讬讜讞谞谉 专讘讬 诇讗 诪砖谞转谞讜 讛讬讗 讝讜 住谞讚诇 砖谞驻住拽讛 讗讞转 诪讗讜谞讬' 讜转拽谞讛 讟诪讗讛 诪讚专住 谞驻住拽讛 砖谞讬讛 讜转拽谞讛 讟讛讜专 诪诇讟诪讗 诪讚专住 讻讜'. 讜讗诪专转 诇谉 驻谞讬诐 讞讚砖讜转 讘讗讜 诇讻讗谉. 讛讻讗 谞诪讬 驻谞讬诐 讞讚砖讜转 讘讗讜 诇讻讗谉 讻诇讜诪专 讗讬谞诐 讛谉 讛谉 讗讬谞诐 讗诇讗 讻讗讬诇讜 讗讞专讜转 讞讚砖讜转 讘讗讜 注讻砖讬讜 拽专讬 讞讝拽讬讛 注诇 专' 讬讜讞谞谉 诇讬转 讚讬谉 讘专 谞砖 讻诪诇讗讱 讛讜讗 讞砖讜讘 砖诪讘讬谉 讜诪讜爪讬讗 讗诇讜 讛讞讻诪讜转. 



讗诪专 专讘 讻讛谞讗 专讞讘讛 砖讗讞讜专讬 讘转讬诐 讗讬谉 诪讟诇讟诇讬谉 讘讛 讗诇讗 讘讚' 讗诪讜转. 讗诪专 专"谞 讗诐 驻转讞 诪谉 讛讘转讬诐 诇转讜讻讜 驻转讞 诪讜转专 诇讟诇讟诇 讘讻讜诇讜. 讜讚讜讜拽讗 驻转讞 讜诇讘住讜祝 讛拽讬祝 讚讛讜讬讗 诇讛 讛拽驻讛 诇讚讬专讛 讗讘诇 讛拽讬祝 砖诇讗 诇砖诐 讚讬专讛 讜诇讘住讜祝 驻转讞 诇讗 讜讗诪专讬谞谉 驻转讞 诪谉 讛讘转讬诐 驻转讞 讜讗讞"讻 讛拽讬驻讛 爪专讬讻讛 诇诪讬诪专 讚讛讗 讜讚讗讬 诇讚讬专讛 讛讬讗 讜驻专拽讬谞谉 讻讙讜谉 讚讗讬转 诇讬讛 讘讛讛讜讗 专讞讘讛 讘讬 讚专讬. 驻讬' 讙讜专谉 诇讚讜砖 注诇讬讜 转讘讜讗讛 诪讛讜 讚转讬诪讗 讛讗讬 驻转讞 诇讙讜专谉 讛讜讗 讚注讘讚讬讛 拽诪"诇 讚讻讬讜谉 讚讗讬转 诇讬讛 驻转讞 讛讗讬 讚讗拽讬祝 诇讚讬专讛 讛讜讗 讚讗拽讬祝 拽专驻祝 讬转专 诪讘讬转 住讗转讬诐 砖讛讜拽祝 诇讚讬专讛 讜谞转诪诇讗 诪讬诐 讻谞讟讬注讬诐 讚诪讬 讜诪讜转专 诇讟诇讟诇 讘讻讜诇讜. 讚讻讜诇讜 讻讞爪专 讚诪讬 讚讗讬讻讗 诪讗谉 讚注讘讬讚 讘讞爪讬专讜 讘专讬讻讛 砖诇 诪讬诐 讜讗驻讬' 讬砖 讘注讜诪拽讜 砖诇 诪讬诐 讬讜转专 诪讘讬转 住讗转讬诐 诪讜转专 诪讬讚讬 讚讛讜讛 讗讻专讬讗 讚驻讬专讬. 驻讬' 讬转讻谉 砖讬注砖讛 讗讚诐 讘讞爪专讜 讻专讬 砖诇 驻讬专讜转 注讜讚祝 讜注讜诇讛 讙讘讜讛 诪谉 讛拽专拽注 砖诇 讞爪专 讬转专 诪讘讬转 住讗转讬诐:




讛讛讬讗 专讞讘讛 讚讛讜讛 讘驻讜诐 谞讛专讗. 驻讬' 注诇 砖驻转 讛谞讛专 诪住转讘专讗 讚专讞讘讛 讚专讘讬诐 讛讜讗讬. 讞讚 讙讬住讗 驻转讜讞 诇诪转讗 讜讞讚 讙讬住讗 驻转讜讞 诇砖讘讬诇 砖诇 讻专诪讬诐 讜砖讘讬诇 驻转讜讞 诇讙讜讚讗 讚谞讛专讗. 



讗诪专 讗讘讬讬 讛讬讻讬 谞注讘讬讚 谞讬注讘讬讚 诇讬讛 诪讞讬爪讛 讗讙讜讚讗 讚谞讛专讗 讙讜讚讗 讛讬讗 讻诪讜 诪讞讬爪讛 讜讗讬谉 注讜砖讬谉 诪讞讬爪讛 注诇 讙讘讬 诪讞讬爪讛 谞注讘讬讚 爪讜专转 讛驻转讞 讗驻讜诪讗 讚砖讘讬诇 砖诇 讻专诪讬诐 讗转讜 讙诪诇讬 砖讚讬讬谉 诇讬讛 讗诇讗 谞注讘讬讚 诇讞讬 讗驻讜诪讗 讚砖讘讬诇 砖诇 讻专诪讬诐 讜讻讜' 讜讚讞讗讛 专讘讗 讜讗住拽讗 专讘讗 讚注讘讬讚 诇讞讬 讘讛讱 讙讬住讗 讚诇讛讚讬 诪转讗 诪讬讙讜 讚诪讛谞讬 讛讗讬 诇讞讬 诇诪转讗. 



驻诇讬讙讬 讘讛 专讘 讗讞讗 讜专讘讬谞讗 讞讚 讗住专 讜讞讚 砖专讬.





专砖讘"讗

讗讘诇 讗诐 讬砖 讘注讜诪拽谉 讬转专 诪讘讬转 住讗转讬诐 讗住讜专. 驻讬专讜砖 注讜诪拽谉 诪拽讜诐 讛转驻砖讟讜转 讛诪讬诐. 讜讟注诪讗 讚诪讬诇转讗: 诪砖讜诐 讚讘讜专 讘讬转 住讗转讬诐 诪爪讜讬 诇注砖讜转 讘讞爪讬专讜转 讗讘诇 讬转专 诪讻谉 诇讗.



 讜讚讞讬谞谉: 诇讗 讛讬讗 诪讬讚讬 讚讛讜讛 讗讻专讬讗 讚驻讬专讬. 讚讗驻讬诇讜 讻专讬 讙讚讜诇 诪讘讬转 住讗转讬诐 砖专讬, 讚讛讻诇 转砖诪讬砖讬 讘谞讬 讗讚诐 讛讚专讬诐 讘讞爪专 讘讬谉 讙讚讜诇 讘讬谉 拽讟谉, 讜讻谉 讛诇讻讛. 讗讘诇 讘讚诇讗 讞讝讜 诇转砖诪讬砖谉 讛讜讬 诪讬诐 讻讝专注讬诐 讜讛讜讬 讚讬谞讬讛 讻讚讗诪专谉 诇注讬诇 (注讬专讜讘讬谉 讻讚 注"讗) 讘谞讝专注 专讜讘谉 讜谞讝专注 诪讬注讜讟讜. 讜讛讜讗 砖讬讛讗 注讜诪拽 讛诪讬诐 注砖专讛, 讚驻讞讜转 诪注砖专讛 讘诪讬诐 讗讬谞讜 讞讜诇拽 专砖讜转 诇注爪诪讜 讻讚讗诪专讬谞谉 (砖讘转 讞, 讘) 讙讘讬 专拽拽 诪讬诐 砖讛讜讗 讘专砖讜转 讛专讘讬诐.



讛讛讬讗 专讞讘讛 讚讛讜讛 讘驻讜诐 谞讛专讗. 讻诇讜诪专: 砖讛讬转讛 讬转讬专讛 注诇 讘讬转 住讗转讬诐 讜诇讗 讛讜拽驻讛 诇讚讬专讛 砖讗讬谉 诪讟诇讟诇讬谉 讘讛 讗诇讗 讘讗专讘注 讗诪讜转, 砖讗讬诇讜 诇讗 讛讬转讛 讬转讬专讛 注诇 讘讬转 住讗转讬诐 讗讜 砖讛讜拽驻讛 诇讚讬专讛 诇讗 讛讬转讛 讗讜住专转 讛诪讘讜讬 讜讛砖讘讬诇, 讜讻讚讗诪专讬谞谉 讘驻专拽讬谉 拽诪讗 (讝, 讗) 诪讘讜讬 砖讻诇讛 诇专讞讘讛 讗讬谞讜 爪专讬讱 讻诇讜诐, 讜讛讬讬谞讜 诪砖讜诐 讚讛讛讬讗 专讞讘讛 讗讬谞讛 讬转讬专讛 注诇 讘讬转 住讗转讬诐 讜诪讜转专 诇讟诇讟诇 讘讻讜诇讛, 讜讛诪讘讜讬 讜讛砖讘讬诇 讛讝讛 讛讬讜 驻专讜爪讬谉 诇专讞讘讛 讘诪诇讜讗谉, 讗讘诇 讛专讞讘讛 讗讬转 诇讛 讙讬驻讜驻讬 讜讗讬谉 讛驻讬诇讜砖 讬转专 诪注砖专, 讜诇驻讬 砖讛讬讗 诇讗 讛讜拽驻讛 诇讚讬专讛 讜讗住讜专 诇讟诇讟诇 讘转讜讻讛 讗诇讗 讘讗专讘注 讗诪讜转. 讙诐 诪谉 讛诪讘讜讬 砖讘注讬专 讜讛砖讘讬诇 讗住讜专讬谉 诇驻讬 砖谞驻专爪讜 讘诪诇讜讗谉 诇诪拽讜诐 讛讗住讜专 诇讛谉, 讜讛砖讘讬诇 砖诇 讻专诪讬诐 讝讛 讛讬讜 拽爪转 讘转讬诐 驻转讜讞讬谉 诇讜. 讜讝讜 爪讜专转 讛专讞讘讛 讜讛诪讘讜讬 砖讘注讬专 讜讛砖讘讬诇:



讜讗诪专 讗讘讬讬 讛讬讻讬 [谞注讘讬讚] 诇注讘讬讚 诪讞讬爪讛 讗讙讜讚讗 讚谞讛专讛. 诇砖诐 讚讬专讛 讻讚讬 砖讬讛讗 讛讻诇 谞讬转专 注诐 诪讞讬爪讛 讝讜, 讜讗注"驻 砖讗讬谉 驻转讞讛 砖诇 专讞讘讛 讬转专 注诇 注砖专 讜讗讬谉 住转讬诪讛 砖诇砖诐 讛讬拽祝 诪讜注讬诇 讘讛 讻诇讜诐 诪注转讛 讚讻诇 砖讗讬谞讜 讬转专 注诇 注砖专 讻住转讜诐 讚诪讬, 讜讻讚讗诪专讬谞谉 诇注讬诇 (注讬专讜讘讬谉 讻讚 注"讗) 驻讜专抓 讘讛 驻专爪讛 讬转讬专讛 注诇 注砖专 讜讙讜讚专讛 讜诪注诪讬讚讛 注讚 注砖专, 讛讻讗 砖讗谞讬 讚讻讬讜谉 砖讛讜讗 注讜砖讛 诪讞讬爪讛 讗讙讜讚讗 讚谞讛专讗 讛专讬 讛讜讗 讻诪讜住讬祝 讛砖讘讬诇 注诇 讛专讞讘讛, 讜讛专讬 讛专讞讘讛 讜讛砖讘讬诇 讗讞讚, 讜诇砖讘讬诇 讛专讬 爪专讬讱 诪讞讬爪讛 讜诇驻讬讻讱 讗讜转讛 讛诪讞讬爪讛 砖诇砖诐 讛讬拽祝 诪讞讬爪讛 讛讬讗, 讜讻诪讜 砖驻专砖"讬 讝"诇.



讗讬谉 诪讞讬爪讛 注诇 讙讘讬 诪讞讬爪讛. 讜讗驻讬诇讜 诇讗讜转谉 讛讚专讬诐 注诇 讛砖讘讬诇. 讜讗注"讙 讚讗"专 讞住讚讗 诇拽诪谉 (注讬专讜讘讬谉 讻讛, 讗) 诪讜讚讛 诇讬 专讘 砖砖转 砖讗诐 注砖讛 诪讞讬爪讛 注诇 砖驻转 讛转诇 砖讛讜注讬诇 砖讘讗讜讬专 诪讞讬爪讜转 讛讜讗 讚专, 讗讘讬讬 讜专讘讗 驻诇讬讙讬 注诇讬讬讛讜. 讜讗讬谉 诇讜诪专 讚讛讻讗 讻讜转诇 讛讬讛 注诇 砖驻转 讛谞讛专 讜讛讜讗 讛讜讗 讚拽专讬 讙讜讚讗 讚谞讛专讗, 讚讙讜讚讗  讚谞讛专讗 讙讚讜转讬讜 砖诇 谞讛专 诪砖诪注 诪诇砖讜谉 讜讛讬专讚谉 诪诇讗 注诇 讻诇 讙讚讜转讬讜 (讬讛讜砖注 讙, 讟讜), 讗诇讗 讻讚讗诪专谉. 讜讻谉 讻转讘 讛专讗讘"讚 讝"诇. 讜讻谉 讗讬谉 诇讜诪专 砖讛讬讛 讘专讗砖 讛砖讘讬诇 住诪讜讱 诇谞讛专 诪转诇拽讟 讜讛讜诇讱 注砖专讛 诪转讜讱 讗专讘注 砖讗诐 讻谉 砖讝讛 诪注讻讘 讛讬讛 诇讜 诇驻专砖 讜诇讜诪专 砖讘讬诇 砖诇 讻专诪讬诐 住诇讬拽 诇讙讜讚讗 讚谞讛专讗 讜诪转诇拽讟 注砖专讛 诪转讜讱 讗专讘注 讻讬讜谉 砖注讬拽专 讛注谞讬谉 转诇讜讬 讘讝讛.



诇讬注讘讬讚 爪讜专转 驻转讞 讗砖讘讬诇 砖诇 讻专诪讬诐. 讻诇讜诪专: 讗驻转讞 讛砖讘讬诇 讛住诪讜讱 诇专讞讘讛 讜讬注砖讛 讗讜转讜 诇砖诐 讚讬专讛 讜讬讛讗 讛砖讘讬诇 诪讜转专 讘讻讱, 砖讛专讬 诇讗 谞驻专抓 注讻砖讬讜 讘诪诇讜讗讜. 讜讙诐 讛专讞讘讛 转砖转专讬 讘诪讙讜 讚诪讛谞讬 诇砖讘讬诇 诪讛谞讬 谞诪讬 诇专讞讘讛.



讙诪诇讬 砖讚讬讗谉 诇讬讛. 砖讛专讬 讛驻转讞 拽爪专 诇讙诪诇讬诐 讜砖讚讬讗谉 诇讬讛. 讜讛讗 讚诇讗 拽讗诪专 讛讻讗 讘诪讙讜 讚诪讛谞讬 诇砖讘讬诇 诪讛谞讬 诇专讞讘讛 讜讻讚讗诪专讬谞谉 讙讘讬 诇讞讬. 讻讬讜谉 讚诇讗 拽讗讬 诇讗 讞讬讬砖 诇讛讝讻讬专讜 讚讘讬谉 讻讱 讜讘讬谉 讻讱 诇讗 诪讛谞讬 讜诇讗 诪讬讚讬, 讗讘诇 讘诇讞讬 讚拽讗讬 讗讬爪讟专讬讱 诇驻专讜砖讬 注讬拽专 讟注诪讗.



讗诇讗 讗诪专 讗讘讬讬 诇讬注讘讬讚 诇讞讬 讗驻讜诪讗 讚砖讘讬诇 讜诪讙讜 讚诪讛谞讬 诇砖讘讬诇 诪讛谞讬 诇专讞讘讛. 讜讛讜讬讗 专讞讘讛 讻讛讜拽驻讛 讜诪砖转专讬 讛讬讗 讙讜驻讛, 讜讻讬讜谉 砖讻谉 讗祝 讛诪讘讜讬 诪讜转专 砖讛专讬 谞驻专抓 讘诪诇讜讗讜 诇诪拽讜诐 讛诪讜转专 诇讜 砖讗讬谉 讚讬讜专讬谉 讘专讞讘讛 砖讬讗住专讜 注诇讬讜, 讜讻砖谞砖转转驻讜 讘谞讬 讛诪讘讜讬 讜讛砖讘讬诇 讘讛讚讚讬 讻讚讬 砖诇讗 讬讗住专讜 讗诇讜 注诇 讗诇讜. 讜讛讻讗 爪专讬讱 诇讟注诪讗 讚诪讬讙讜, 砖讗讬谞讜 讚讜诪讛 诇注讜砖讛 诪讞讬爪讛 讗讙讜讚讛 讚谞讛专讗 讚砖专讬 讘诇讗 诪讬讙讜 讗讬 诇讗讜 讚讗讬谉 诪讞讬爪讛 注诇 讙讘讬 诪讞讬爪讛, 诇驻讬 砖讻砖注讜砖讛 诇讞讬 讗驻讜诪讗 讚砖讘讬诇 讗讬谞讜 诪讜住讬祝 讛砖讘讬诇 注诇 讛专讞讘讛 讗诇讗 讗讚专讘讛 诪驻专讬讚讜 诪诪谞讛, 讜讻讬讜谉 砖讻谉 诇专讞讘讛 讘注爪诪讛 诪爪讚 注爪诪讛 讗讬谞讜 诪讜注讬诇 讻诇讜诐 讛讬拽祝 讝讛 讗注"驻 砖讛讜讗 注讜砖讛 诇砖诐 讚讬专讛 讻讬讜谉 砖讗讬谉 驻转讞讛 讬转专 注诇 注砖专 讻讚讗诪专谉, 讗诇讗 讟注诪讗 诪砖讜诐 诪讬讙讜 讛讜讗 讜讻讚讗诪专谉, 讜讻诪讜 砖驻专砖"讬 讝"诇.
讜讗"转 讜诇讛转讬专 讛砖讘讬诇 讜讛诪讘讜讬 谞诪讬 诇讗 讛讬讛 爪专讬讱 诇讞讬, 砖讛专讬 谞讬转专讬谉 讛谉 讘讙讬驻讜驻讬 讛专讞讘讛 讻讚拽讬讬诪讗 诇谉 (诇注讬诇 注讬专讜讘讬谉 讬, 讗) 谞专讗讛 诪讘讞讜抓 讜砖讜讛 诪讘驻谞讬诐 谞讚讜谉 诪砖讜诐 诇讞讬, 讜讻讬讜谉 砖讻谉 讗注"驻 砖注砖讛 诇讞讬 诇砖诐 讛讬拽祝 诇讗 讛讜注讬诇 讻诇讜诐 砖讛专讬 讗讬谉 讻讗谉 驻专爪讛 讗诇讗 驻转讞 砖诇 注砖专. 讬"诇 讚讛讻讗 讘砖讛讬讜 讻讜转诇讬 讛专讞讘讛 讙讚讜诇讬诐 讬讜转专 诪讗专讘注 讗诪讜转 讜讻讬讜谉 砖讻谉 谞驻拽讬 诇讛讜 诪转讜专转 诇讞讬 讜讻诪讜 砖讻转讘谞讜 诇诪注诇讛 讘驻专拽讬谉 拽诪讗 (砖诐 讚"讛 讗诇讗) 诪砖诐 讛专讗讘"讚 讝"诇. 讜专讘讜转讬谞讜 讛爪专驻转讬诐 讝"诇 (转讜讚"讛 讘讛"讗) 讗诪专讜 讚讻讬讜谉 砖讻讜转诇讬 讛专讞讘讛 讗讬谞谉 诪讜注讬诇讬谉 诇讛 讜诇讗 讛讜拽驻讜 诇砖诐 讚讬专讛 诇讗 讬讜注讬诇讜 讙诐 诇砖讘讬诇 讜诇诪讘讜讬 讚诇注爪诪讛 诇讗 诪爪诇讬 诇讗讞专讬谞讬 诪爪诇讬 讚讜诪讬讗 讚讻讜转诇讬 专砖讜转 讛专讘讬诐 砖讗讬谞谉 诪讜注讬诇讬谉 诇诪讘讜讬 诪砖讜诐 诇讞讬, 讜爪"注.



讗诪专 诇讬讛 专讘讗 讗"讻 讬讗诪专讜 诇讞讬 诪讜注讬诇 诇砖讘讬诇 砖诇 讻专诪讬诐. 驻讬专砖 专砖"讬 讝"诇: 诇砖讘讬诇 砖诇 讻专诪讬诐 讗讞专 讚诇讗 住诇讬拽 诇讙讜讚讗 讚谞讛专讗 讚讛砖转讗 讛讜讬 诪驻讜诇砖 诇砖谞讬 专讗砖讬讜 讜爪专讬讱 爪讜专转 驻转讞 诪讻讗谉 讜诇讞讬 诪讻讗谉, 讜讬讘讜讗讜 诇讛转讬专讜 讘诇讞讬 讘诇讘讚 讘讗讞讚 诪专讗砖讬讜 讻讙讜谉 讝讛: 讜讗讬谞讜 诪讞讜讜专 讻诇 讛爪讜专讱, 讚诪讛 讙讝讬专讛 讛讬讗 讝讜 讻讬讜谉 砖讝讛 讬砖 诇讜 诪讞讬爪讛 砖诇讬砖讬转 诪讞讬爪讛 讙诪讜专讛 讚讛讬讬谞讜 讙讜讚讗 讚谞讛专讗, 讗讟讜 诪讬 讙讝专讬谞谉 讘诪讘讜讬 砖讗讬谞讜 诪驻讜诇砖 讗讟讜 诪驻讜诇砖. 讜砖诪讗 诪驻谞讬 砖专讜讘 砖讘讬诇讬 讛讻专诪讬诐 诪驻讜诇砖讬谉 讜讗讬谞谉 注讜诇讬谉 诇讙讜讚讗 讚谞讛专讗 拽专讜讘 讛讚讘专 砖诇讗 讬转谞讜 诇讘 注诇 讛讙讜讚讗 讜讗转讬 诇诪讟注讬 讜诇诪砖专讬 讘注诇诪讗.
讜讬砖 诇驻专砖 讻讬 诪驻谞讬 砖讗讬谉 讘砖讘讬诇 讗诇讗 拽爪转 讘转讬诐 讗转讬 诇诪讟注讬 讘砖讘讬诇 砖诇 讻专诪讬诐 砖讗讬谉 砖诐 讘转讬诐 讜讞爪讬专讜转 驻转讜讞讬诐 诇转讜讻讜 讜讬转讬专讜 讗讜转讜 讘诇讞讬, 讜讛讜讗 讗讬谞讜 谞讬转专 讗诇讗 讘驻住 讗专讘注讛 讗讜 讘砖谞讬 诇讞讬讬谉 讜讻讚讗诪专讬谞谉 (诇注讬诇 注讬专讜讘讬谉 讛, 讗) 讻诇 诪讘讜讬 砖讗讬谉 讘转讬诐 讜讞爪讬专讜转 驻转讜讞讬谉 诇转讜讻讜 讗讬谞讜 谞讬转专 讘诇讞讬 讜拽讜专讛. 讜讗"转 讗诐 讻谉 讬注砖讜 驻住, 讗讬 讗驻砖专 讚讙诪诇讬 砖讚讬讬谉 诇讬讛 讻讚讗诪专讬谞谉 讘爪讜专转 驻转讞, 诪驻谞讬 砖讛讬讛 讛驻讬诇讜砖 砖诇 爪讚 讛砖讘讬诇 讜讛专讞讘讛 拽爪专.



讗诇讗 讗诪专 专讘讗 诇讬注讘讬讚 诇讞讬 诪讛讱 讙讬住讗 讚诇讛讚讬 诪转讗 诪讬讙讜 讚诪讛谞讬 诇诪转讗 诪讛谞讬 谞诪讬 诇专讞讘讛. 讜驻讬专砖 专砖"讬 讝"诇: 讗讘诇 讛砖讘讬诇 诇注讜诇诐 讗住讜专 讻讚讬 砖诇讗 讬讗诪专讜 诇讞讬 诪讜注讬诇 诇砖讘讬诇  砖诇 讻专诪讬诐 讚注诇诪讗 讻讚讗诪专谉. 讜讙诐 讛专讗讘"讚 讝"诇 住讜讘专 讻谉. 讜讚讘专讬 讛转讜住' 谞讻讜谞讬谉 砖讗诪专讜 砖讛讻诇 诪讜转专, 讚诇讗 讙讝专讜 诇注讬诇 讗诇讗 讻砖讛诇讞讬 诪转讬专 诪诪砖 讗转 讛砖讘讬诇 转讞讬诇讛 讜诪讞诪转 讛讬转专 讛砖讘讬诇 砖谞讬转专 诪讞诪转 讛诇讞讬 讗转讛 诪转讬专 讙诐 讗转 讛专讞讘讛 讜讘讝讛 讜讚讗讬 砖讬讬讱 诇诪讬讙讝专, 讗讘诇 讻砖讛诇讞讬 诪讛讱 讙讬住讗 讜讗讬谉 讛诇讞讬 诪转讬专 讗转 讛砖讘讬诇 诪诪砖 讗诇讗 讛转讬专讜 诪爪讚 砖讛专讞讘讛 诪讜转专转 讜讛讜讗 谞驻专抓 诇诪拽讜诐 讛诪讜转专 诇讜 讘讻讬 讛讗 诇讗 砖讬讬讱 诇诪讬讙讝专. 讜讚讘专 讘专讜专 讛讜讗 讝讛.
讜讗"转 诇诪讛 诇讗 讛讬讛 注讜砖讛 诇讞讬 诇爪讚 讛讙讜讚讗 讚谞讛专讗 专讞讜拽 诪诪谞讜 讗专讘注讛 讟驻讞讬诐 讜诇讬砖转专讬 讛讻诇. 讬"诇 讚诇讞讬 讙专讬注 讜诇讗 讞砖讬讘 诇讘讟诇 讻讞 讛讙讜讚讗 砖讛讬讗 讻诪讞讬爪讛 讙诪讜专讛. 讜讗"转 诪"诪 诇讬注讘讬讚 诪讞讬爪讛 讘专讞讜拽 讗专讘注讛 诇讙讜讚讗 讚谞讛专讗, 讚讛砖转讗 诇讗 讗诪专讬谞谉 讗讬谉 诪讞讬爪讛 注诇 讙讘讬 诪讞讬爪讛. 讬"诇 砖诇讗 讛讬讜 专讜爪讬谉 诇讙专注 诪谉 讛砖讘讬诇 讗讜转谉 讚' 讟驻讞讬诐. 讜诪讻讗谉 谞专讗讛 诇讬 讙诐 讻谉 专讗讬讛 砖讛砖讘讬诇 诪讜转专 讻讚讘专讬 讛转讜住', 砖讗诐 诇讗 讻谉 诪讜讟讘 讛讬讛 诇讛诐 诇讛驻住讬讚 讚' 讟驻讞讬诐 诪谉 讛砖讘讬诇 诪砖讬驻住讬讚讜 讻诇 讛砖讘讬诇 砖谞砖讗专 注讻砖讬讜 讘讗讬住讜专讜. 讜讗"转 讙讜讚讗 讚谞讛专讗 讻讬爪讚 讛讜讗 注讜诇讛 诪砖讜诐 诪讞讬爪讛 谞讬讞讜砖 砖诪讗 讬注诇讛 讛谞讛专 住专讟讜谉. 讜诇驻讬 讙讬专住转 讛住驻专讬诐 讜讛讬讗 讙讬专住转 专砖"讬 讝"诇 讜讛专讗讘"讚 讝"诇 讚讙专住讬 诇注讬诇 (注讬专讜讘讬谉 讞, 讗) 讞讬讬砖讬谞谉 砖诪讗 讬注诇讛 讛讬诐 住专讟讜谉. 讬"诇 砖诇讗 讗诪专讜 讗诇讗 讘讬诐 诪转讜讱 砖讗讬谞讜 砖拽讟 讜讛讜诇讱 讜住讜注专 讬讙专砖讜 诪讬诪讬讜 专驻砖 讜讟讬讟 讻讚讻转讬讘 (讬砖注讬' 谞讝, 讻) 讜讬讙专砖讜 诪讬诪讬讜 专驻砖 讜讟讬讟 讻讬 讛砖拽讟 诇讗 讬讜讻诇, 讗讘诇 讘谞讛专 诇讗 讞砖砖讜.





专讬讟讘"讗

讜诇讗 讗诪专谉 讗诇讗 讚讞讝讜 诇转砖诪讬砖转谉. 驻讬壮 砖讛诐 诪讬壮 讝讻讬谉 专讗讜讬讬谉 诇转砖诪讬砖转谉 砖诇 讞爪专 讚讘讛讻讬 讞砖讬讘讬 讻驻讬专讜转 砖讘讞爪专. 讗讘诇 诇讗 讞讝讜 诇转砖诪讬砖转谉 讚讛讜讜 诪讬诐 注讻讜专讬谉 讗住讜专 讻讚讬谉 讝专注讬诐. 讜讻讬 讞讝讬 诇转砖诪讬砖转谉 谞诪讬 诇讗 讗诪专谉 讗诇讗 砖讗讬谉 讘注诪拽壮 讬讜转专 诪讘讬转 住讗转讬壮 讬砖 砖驻讬专砖讜 讚诇诪拽讜诪壮 拽专讬 注讜诪拽诐 诪驻谞讬 砖讗状讗 诇诪讬诐 讘诇讗 砖讜诐 注讜诪拽 讜讛谞讻讜谉 讚注讜诪拽谉 诪诪砖 拽讗诪专 讜住转诐 注讜诪拽 讛讬讬谞讜 砖诇 注砖专讛 讟驻讞讬诐 讚讗谞讜 诪讛 砖讗讬谞讜 注诪讜拽 讻诇 讻讱 讘讟诇 讛讜讗 讘讞爪专 讜讗讬谞讜 注讜诇讛 诇讞砖讘讜谉 讘讬转 住讗转讬诐 讜诇讛讻讬 拽讗诪专 砖讗诐 讬砖 讘注讜诪拽谉 讬讜转专 诪讘讬转 住讗转讬诐 讗讝 讛讜讜 讻讝专注讬诐 诇讘讟诇 转讜专转 讚讬专壮 诪谉 讛讞爪专 讜诇注砖讜转讜 讻拽专驻祝 讬讜转专 诪讘讬转 住讗转讬诐 砖诇讗 讛讜拽祝 诇讚讬专壮 讜讗驻讬诇讜 讛诐 诪讬注讜讟讜 砖诇 讞爪专. 讜诇注谞讬讬谉 讛讞爪专 讛专讬 讛讜讗 讙状讻 讗住讜专 砖讛专讬 谞驻专抓 讘诪诇讜讗讜 诇诪拽讜诐 讛讗住讜专 诇讜 讜讗驻讬诇讜 诇专状砖 讜讗注状驻 砖讬砖 讘讻讗谉 注讜诪拽 注砖专壮 砖讛讜讗 讞砖讜讘 诪讞讬爪讛 讛讗 诇讗 诪讬谞讻专讗 讻讬讜谉 砖讻讜诇讛 诪讻讜住讛 讘诪讬诐. 讗讘诇 讬状讗 砖讗诐 讛讞爪专 住诪讜讱 诇注讜诪拽 注砖专壮 讘转讜讱 讙讬壮 讟驻讞讬诐 砖讛讜讗 讻诇讘讜讚 讛专讬 讛讞爪专 讻诪讜拽祝 诪讞讬爪讛 讜诪讜转专 讜讻谉 讚注转 诪讜专讬 谞专状讜. 讜谞驻拽讗 诪讬谞讛 讗诇讬讘讗 讚讛诇讻转讗 诇讛讬讻讗 讚诇讗 讞讝讜 诇转砖诪讬砖转谉 讚讗住专讬 讘讝专注讬诐 讻讗诇讜 讛讬讻讗 讚讞讝讜 诇转砖诪讬砖转谉 讛讗 讗住讬拽谞讗 讚诇讗 讞住专 讻诇诇 诪讬讬专讬:



讚讛讜讬讗 讗讻专讬讗 讚驻讬专讬. 驻专砖状讬 讝状诇 讻专讬讗 讚驻讬专讬 砖讜讞讛 注诪讜拽讛 砖诪爪谞讬注讬谉 讘讛 驻讬专讜转 讻讬 讗注状驻 砖讛讬讗 注诪讜拽讛 讛专讘讛 谞讜讟诇讬谉 诪诪谞讛 讘砖讘转 讜诇讗 谞讛讬专 讚讻讬 讛讗 讜讚讗讬 讗诐 讛讬讗 讬讜转专 诪讘讬转 住讗转讬诐 讗住讜专 诇讛讜爪讬讗 诪诪谞讛 诇讞爪专 讚讘拽专驻祝 讬讜转专 诪住讗转讬壮 砖诇讗 讛讜拽祝 诇讚讬专壮 讛讜讗 讚讻专讬讗 讚驻讬专讗 讻讬 讛讗 诇讗 讞砖讬讘讗 讗诇讗 讻诪讜拽驻转 砖诇讗 诇讚讬专讛 讻讚讗诪专讬壮 诇拽诪谉 讘注讜讘讚讗 讚讗讘讬 讚谞拽讗 讙讘讬 转讜专讗 讚讘讬 转讜专讬. 讜讛谞讻讜谉 讚讻专讬壮 讚驻讬专讬 驻讬专讜砖讜 讻专讬 讙讚讜诇 砖诇 驻讬专讜转 砖注讜诪讚 讘转讜讱 讛讞爪专 砖讗驻讬诇讜 讛讜讗 讙讘讜讛 讛专讘讛 讜讬砖 讘讜 讬讜转专 诪讘讬转 住讗转讬壮 讟驻诇 讛讜讗 诇讞爪专 讚讛讻诇 诇爪讜专讱 转砖诪讬砖讬 砖谞讬 讗讚诐 讛讚专讬谉 讘讞爪专 讜转讜 诇讗 诪讬讚讬:



讛讛讜讗 专讞讘讛 讚讛讜讛 讘驻讜诐 谞讛专讗 讻讜壮. 驻讬壮 讜讛讬转讛 讬转讬专讛 诪讘讬转 住讗转讬壮 砖诇讗 讛讜拽驻讛 诇讚讬专讛 讜讚讬谞讗 讻讻专诪诇讬转 讜诇讛讻讬 讛讬转讛 讗讜住专转 注诇 讛诪讘讜讬 讜讛砖讘讬诇 讻砖谞驻专爪讜 诇讛 诪驻谞讬 砖谞驻专抓 诇诪拽讜诐 讛讗住讜专 诇讛谉 讛讗 讗诇讜 讛讜拽驻讛 诇讚讬专讛 讗讜 砖讗讬谉 讘讛 讗诇讗 讘讬转 住讗转讬诐 讛专讬 讛讬讗 诪讜转专壮 诇注爪诪讛 讜讗讬谞讛 讗讜住专转 诇讗 注诇 讛诪讘讜讬 讜诇讗 注诇 讛砖讘讬诇 讜讛讬讬谞讜 讚讗诪专 讘驻状拽 砖讗诐 讛讬讛 诪讘讜讬 讻讜诇讜 诇专讞讘讛 讗讬谞讛 爪专讬讱 讻诇讜诐 讚诪讬讬专讬 讛转诐 讻砖讛讜拽驻讛 诇讚讬专讛 讗讜 砖讗讬谉 讘讛 讬讜转专 注诇 讘讬转 住讗转讬诐 砖诪讜转专 诇讟诇讟诇 讘讻讜诇讛. 讞讚 讙讬住讗 诪讗讬讚讱 驻转讜讞 诇诪转讗 讜讞讚 讙讬住讗 驻转讜讞 诇砖讘讬诇 砖诇 讻专诪讬诐. 驻讬壮 讜讗讞讚 讛砖讘讬诇 讜讗讞讚 讛诪讘讜讬 讛讬讜 诇讛诐 讙壮 诪讞讬爪讜壮 讗诇讗 砖讛讬讜 驻专讜爪讬谉 讘诪诇讜讗谉 诇专讞讘讛 讗讘诇 讛专讞讘讛 讗讬谞讛 驻专讜爪讛 讻诇讜诐. 讜诪讚讬谞讛 讘讬谉 讛诪讘讜讬 讘讬谉 讛砖讘讬诇 诪讜转专 讛讜讗 讘驻谞讬 注爪诪讜 讗诇讗 砖讛专讞讘讛 讗讜住专转诐 诪驻谞讬 砖讛讬讗 讗住讜专讛 讜讗讜住专转 讚讻诇 砖谞驻专抓 讘诪诇讜讗讜 讘诪拽讜诐 讛讗住讜专 诇讜 讛专讬 讝讛 讗住讜专 讜诪状诪 讛专讞讘讛 讗讬谞讛 驻专讜爪壮 讘诪讬诇讜讗讛 讙诐 讗讬谉 讛驻诇讜砖 讬讜转专 诪注砖专 砖讗诇讜 讛讬转讛 讙状讻 驻专讜爪讛 讘诪诇讜讗讛 讗状讻 讛专讬 谞转注专讘讜 讛诪讘讜讬 讜讛专讞讘讛 讜讛砖讘讬诇 讜谞注砖讜 专砖讜转 讗讞转 讻诪讘讜讬 讙讚讜诇 砖讛讜讗 住转讜诐 诪讻诇 爪讚. 讜讗诇讜 讛讬讛 讛驻诇讜砖 讬讜转专 诪注砖专 讻砖住讜转壮 诪诪谞讜 诪注讟 诇砖诐 专讞讘讛 诪讜拽驻转 诇讚讬专讛 讜诪讜转专转 诇注爪诪壮 讜讗讬谞讛 讗讜住专转 讗诇讗 讜讚讗讬 讻讚讗诪专谉 讜讻谉 驻讬专砖状讬 讝状诇. 讜砖讘讬诇 砖诇 讻专诪讬诐 住诇讬拽 诇讙讜讚讗 讚谞讛专讗. 讜驻专砖状讬 讝状诇 讻讬 讚讬讜专讬谉 讛讬讜 拽爪转 讘砖讘讬诇 讝讛 讜讻谉 注讬拽专 砖讗诇诪诇讗 讻谉 诇讗 砖讬讬讱 诇讛讻砖讬专讜 讘诇讞讬 讻讚诇拽诪谉 砖讗讬谉 转讜专转 诇讞讬 讗诇讗 诇诪讘讜讬 砖讬砖 讘讜 讚讬讜专讬谉:



讗诪专 讗讘讬讬 讛讬讻讬 谞讬注讘讚. 驻讬壮 砖讜专转 讛讚讬谉 讚讻诇 砖讛讜讗 讻砖专讛 讛专讞讘讛 讛讜讻砖专讛 讛讻诇 讜诇讗 讛讬讜 专讜爪讬谉 诇讟专讜讞 讜诇拽爪专 讛专讞讘讛 诇注砖讜转 讘讛 诪讞讬爪讛 讗讞转 诇砖诐 讚讬专讛 讞讜抓 诇讚壮 讟驻讞讬诐 诪谉 讛讻讜转诇 讛专讗砖讜谉. 讙诐 讗讜诪专 专砖状讬 讝状诇 讻讬 讞讜诪转 讛专讞讘讛 讛讬转讛 讞讝拽讛 诪讗讚 讜讛讬讛 讛讚讘专 拽砖讛 诇驻专讜抓 讘讛 驻专爪讛 讘讬讜转专 诪注砖专 讗讜 诇讛砖诇讬诐 注诇 讛驻诇讜砖 注讚 讬讜转壮 诪注砖专 讜诇讞讝讜专 讜诇讛注诪讬讚讛 讘注砖专. 讜讗状讻 讛讬讻讬 谞注讘讬讚 谞注讘讬讚 诪讞讬爪讛 讗讙讜讚讗 讚谞讛专讗 讗讬谉 注讜砖讬谉 诪讞讬爪讛 注诇 讙讘讬 诪讞讬爪讛 驻讬壮 谞注讘讬讚 诪讞讬爪讛 讗讞讜专壮 讚砖讘讬诇 砖注诇 讛谞讛专 讜讻讬讜谉 砖讛砖讘讬诇 驻专讜抓 讘诪讬诇讜讗讜 诇专讞讘讛 讗讜转讛 住转讬诪讛 砖注讜砖讛 诇砖讘讬诇 诇住讜转诪讜 讞砖讜讘 讻讗诇讜 注砖讛 讘专讞讘讛 注爪诪讛 诪讞讬爪讛 讗讞转 诇砖诐 讚讬专讛 讜讗注状讙 讚住转讬诪讛 讝讜 讗讬谞讛 讘讬讜转专 诪注砖专 诪状诪 讻讬讜谉 砖拽讜讚诐 诇讻谉 讛讬转讛 讛砖讘讬诇 讻注讜诪讚 讘驻谞讬 注爪诪讜 注转讛 砖住讜转诐 讗讜转讜 讜谞注砖讜 讛专讞讘讛 讜讛砖讘讬诇 讚讘专 讗讞讚 讛专讬 讻讗诇讜 谞注砖讛 注转讛 诪谉 讛专讞讘讛 讛砖讘讬诇 讜讛专讞讘讛 诪拽讜诐 讗壮 讜讻讗诇讜 讛讜拽讬祝 讛砖讘讬诇 注诇 讛专讞讘讛 讜注讚讬驻讗 讛讗 诪注砖讛 诪讞讬爪讛 讗讞转 讘专讞讘讛 诇砖诐 讛讬拽祝 讚讬专讛 讜讻谉 驻专砖状讬 讝状诇 讗讘诇 讟注诪讗 讚诪讙讜 诇讬讻讗 诇诪讬诪壮 讛讻讗 讻讬 讛住转讬诪讛 讛讝讗转 讛讻砖讬专讛 讻诇讜诐 讘砖讘讬诇 诇讘讚讜 讻讚讬 砖谞讗诪专 诪讙讜:



讗讬谉 诪讞讬爪讛 注状讙 诪讞讬爪讛. 驻专砖状讬 讝状诇 讚诇讗 讞砖讬讘 讛讬拽祝 讚讬专讛 诪驻谞讬 砖讬讙讘讬讛 诇砖诐 讚讬讚讛 讗驻讬壮 讻诇 讻讜转诇讬 讛拽专驻祝 砖诇讗 讛讜拽驻讜 讘转讞诇转谉 诇砖诐 讚讬专讛 讜讛讻讗 讙讜讚讗 讚谞讛专讗 砖讛讜讗 注诪讜拽 注砖专壮 讞砖讜讘 诪讞讬爪讛 讙诪讜专讛 讜讗状转 讙讜讚讗 讚谞讛专讗 讛讬讗讱 讞砖讜讘讛 诪讞讬爪讛 谞讬讞讜砖 讚讬诇诪讗 诪住讬拽 谞讛专讗 砖专讟讜谉 诇诪讗谉 讚讞讬讬砖 讛讻讬 讘驻状拽. 讬状诇 讚讛讻讗 讛谞讛专 讛讬讛 拽爪专 讘注谞讬讬谉 讚诇讬讻讗 诇诪讬讞砖 诇讛讻讬. 讜讛拽砖讜 讘转讜住驻壮 讚讛讗 讗诪专讬壮 诇拽诪谉 讘注讜砖讛 诪讞讬爪讛 注状讙 转诇 讙讘讜讛 注砖专讛 讚讛讜讬讗 诪讞讬爪讛 诇讛讻砖讬专 拽专驻祝 讬讜转专 诪讘讬壮 住讗转讬诐 讚讛讗 讘讗讜讬专 诪讞讬爪讜转 讛讗讞专讜谞讜转 讛讜讗 讚专 讜讛讬讻讬专讗 专讘讗 讗讬讻讗. 讜讛讗 诇讗 拽砖讬讗 诇驻讬 诪讛 砖讙讜专住 专砖状讬 讝状诇 诇拽诪谉 讻讚讘注讬壮 诇诪讬诪专 专状诇 讚讗讘讬讬 讜专讘讗 诇讬转 诇讛讜 讛讛讬壮 讚专壮 讬讜讞谞谉 讜讘转讜壮 驻讬专砖讜 讻讬 讘住讜祝 讛砖讘讬诇 讛住诪讜讱 诇讙讜讚讗 讛讬讛 转诇 讛诪转诇拽讟 注砖专讛 诪转讜讱 讚壮 讚讛讜讛 讞砖讬讘 诪讞讬爪壮 讜注讜诇讬谉 讚专讱 砖诐 讜讬讜专讚讬谉 讗讞专讬 讻谉 讘讗诇讻住讜谉 讗诇 讛谞讛专: 讗讬 谞诪讬 讻讬 讛谞讛专 讛讬讛 拽爪专 讜诪爪讚 讛谞讛专 讛砖谞讬 讛讬讜 诪讞讬爪讜转 谞专讗讜转 注讜诇讜转 诇诪注诇讛 诪谉 讛砖讘讬诇 砖讛讬讜 专讜讗讬谉 注爪诪讜 转讜讱 诪讞讬爪讜转: 讜拽砖讛 拽爪转 讛讬讗讱 诇讗 驻讬壮 讘转诇诪讜讚 讻砖诐 砖驻讬专砖 讚砖讘讬诇 住诇讬拽 诇讙讜讚讗. 讜讗讬谉 诇讜诪专 砖讛讬转讛 讻讜转诇 讙诪讜专讛 讘住讜祝 讛砖讘讬诇 讜诇讚讬讚讬讛 拽专讬 讙讜讚讗 讚讛讗 讘讻诇 讚讜讻转讗 拽专讬壮 讚谞讛专讗 诇砖驻转 讛谞讛专 诪诇砖讜谉 讜讛谞讛专 诪诇讗 注诇 讻诇 讙讚讜转讬讜 讜讻讚驻专讬砖 讛专讗讘状讚 讝状诇. 讜讗状转 讗讬 诪砖讜诐 讚讗讬谉 诪讞讬爪讛 注诇 讙讘 诪讞讬爪壮 讬讻谞讬住讜 讛讞讚砖讛 讚壮 讟驻讞讬诐. 讬状诇 讚讗状讻 讛讬讛 讛砖讘讬诇 诪转拽爪专 诇讛诐 诇讬注讘讚 诇讬讛 讟状驻 讗驻讜诪讗 讚砖讘讬诇 砖诇 讻专诪讬诐. 驻讬壮 讛驻转讜讞 诇专讞讘讛 讜讛砖转讗 诪讛谞讬 讟状驻 诇讛转讬专 讛砖讘讬诇 讛谞驻专抓 讘诪讬诇讜讗讜. 诇专讞讘讛 讜诪讙讜 讚诪讛谞讬 诇砖讘讬诇 诪讛谞讬 诇专讞讘讛 讜砖诪讜 讜转讜注诇转讜 砖注讜砖讛 诇砖讘讬诇 讞讜砖讘讜 讻讗诇讜 注讜砖讛 住转讬诪讛 讙诪讜专讛 诇专讞讘讛 诇砖诐 讚讬专讛. 讻砖注讜砖讛 驻转讞 诇砖诐 讚讬专讛 讻砖注砖讛 驻转讞 讝讛 讚讗注状讙 讚讗驻讬壮 讛讜拽祝 讜诇讘住讜祝 驻转讞 诇讗 诪讛谞讬 讘注诇诪讗 讛讻讗 诪讛谞讬 讘诪讙讜 讜讗状转 讜讻讬讜谉 讚诪讚讬谉 诪讙讜 讛讜讗 讚诪讛谞讬 诇诪讛 诇讗 讛讝讻讬专讜 讻诪讜 砖讛讝讻讬专 讘住诪讜讱 讙讘讬 诇讞讬 讜讬状诇 讚讻讬讜谉 讚诇讗 拽讗讬 诇讗 讞讬讬砖 诇讛讝讻讬专讜 讜讘诇讞讬 讚拽讗讬 诇驻讜诐 住讘专讬讛 讚讗讘讬讬 驻讬壮 讟注诪讬壮 讜注讜讚 讚讙讘讬 诇讞讬 讛讜爪专讱 诇驻专砖 诪驻谞讬 砖讛讜讗 专讘讜转讗 讙讚讜诇讛 诇讜诪专 砖讬讜注讬诇 诇讞讬 讘诪砖讛讜 诇讛转讬专 讛专讞讘讛 讜诇注砖讜转 讛讬拽祝 诇讚讬专讛:



讙诪诇讗 砖讚讬讬谉 诇讬讛. 驻讬专砖状讬 讝状诇 讙诪诇讬诐 讛讘讗讬诐 诪谉 讛注讬专 讚专讱 讛专讞讘讛 诇砖讗讜讘 诪谉 讛谞讛专. 讜转诪讛 讗状讻 讛讬讻讬 住状讚 诇注砖讜转讜 讻讜转诇 讘住讜祝 讛砖讘讬诇. 专状诇 讻讬 讬谞讬讞讜 砖诐 诪谉 讛爪讚 讚专讱 诪注讘专 诇讙诪诇讬诐 砖讬注讘专 诇谞讛专: 讜讬砖 诇驻专砖 讻讬 讗诇讜 讛讙诪诇讬诐 注讜讘专讬诐 讚专讱 讛专讞讘讛 讗诇 讛讻专诪讬诐 讗讜 诇讝讘诇 讗讜 诇讛讜爪讬讗 诪砖讗讜转 驻讬专讜转 诪砖诐: 讗诇讗 讗诪专 诇注讘讬讚 诇讞讬 讗讜 讗砖讘讬诇 砖诇 讻专诪讬壮 驻讬壮 讛住诪讜讱 诇专讞讘壮 诇讛讻砖讬专讜 讻诪讘讜讬 讛住转讜诐 砖讛讬讗 讻诇 讛讻专诪诇讬壮 讘诇讞讬 转诇 砖讛讜讗 讙讘讜讛 注砖专壮 讘诇讘讚 诇讗 砖专讜 诇讬壮 讙诪诇 讜诪讙讜 讚讞砖讬讘 诇讗讻砖讜专讬 诪讘讜讬 讞砖讜讘 讻住转讬诪讛 讜诪讞讬爪讛 讙诪讜专讛 诇砖诐 讚讬专讛 诇讛讻砖讬专 讛专讞讘讛. 讜讗状转 讜讛诇讗 讻讘专 讬砖 诇砖讘讬诇 诇讞讬 诪谉 讛讙驻讜驻讬谉 砖诇 讛专讞讘讛 砖讛专讬 讛讜讗 讗讬谞讛 驻专讜爪壮 讘诪讬诇讜讗讛. 讜拽讬状诇 讚谞专讗讛 诪讘讞讜抓 讜砖讜讛 诪讘驻谞讬诐 谞讚讜谉 诪砖讜诐 诇讞讬. 讜讻讬讜谉 砖讻谉 讛诇讞讬 砖讛讜住讬祝 讗讬谞讜 诪讜注讬诇 讻诇讜诐 讜讬转专 砖讛讜讗 讻谞讟讜诇 讚诪讜 讜讗讬谉 讻讗谉 砖讜诐 讛讬拽祝 诇讚讬专讛 诇专讞讘讛 讝讜 讜讘转讜住壮 转讬专爪讜 讚砖讗谞讬 讛讻讗 砖讻讬讜谉 砖讛讙驻讜驻讬谉 谞注砖讜 诇爪讜专讱 讛专讞讘讛 讜诇讗 讬讜注讬诇讜 诇讛 讗诐 诇砖讘讬诇 讜诇诪讘讜讬 诇讗 讬讜注讬诇讜 诇讛 讚诇谞驻砖壮 诇讗 诪爪诇讛 讜讛讬讻讬 诪爪诇讛 诇讗讞专讬谞讬 讜讗讬谉 诇讚讘专 讛讝讛 讟注诐 谞讻讜谉 讗讘诇 讛谞讻讜谉 讚诪讬讬专讬 砖讛讬讜 讛讙驻讜驻讬谉 讚壮 讗诪讜转 砖讗讬谞谉 谞讚讜谞讬谉 诪砖讜壮 诇讞讬 讻讬讜谉 砖讛讬讜 注砖讜讬讬谉 诪讗讬诇讬讛谉 讜讗注状讙 讚住讜讘专 讗讘讬讬 讚讘诇讞讬 住讙讬 诇讛讻砖讬专 讛讬讛 住讘专 诪注讬拽专讗 诇讗讻砖讜专讛 讘爪讜专转 驻转讞 讻讬讜谉 讚讞砖讬讘 讟驻讬 讜注讚讬祝 讻讚讬 诇注砖讜转 讛讻砖专 讬讜转专 讗状诇 专讘讗 讗诐 讻谉 讬讗诪专讜 诇讞讬 诪讜注讬诇 诇砖讘讬诇 砖诇 讻专诪讬诐 讚注诇诪讗 驻专砖状讬 讝状诇 砖讬讘讗讜 诇讟注讜转 诇讛转讬专 诇讞讬 砖诇 讻专诪讬诐 讘注诇诪讗 讚诇讗 拽讗讬 讗讙讜讚讗 讚谞讛专讗 讜讗讬谉 诇讜 诪讞讬爪讛 砖诇讬砖讬转 讻讬 讛讻讗 讚讙讜讚讗 讞砖讬讘讗 诪讞讬爪壮 讻讬讜谉 砖讙讘讜壮 注砖专讛 讜讬讘讜讗讜 诇讛转讬专 诪讘讜讬 诪驻讜诇砖 讘诇讞讬. 讜讛拽砖讜 注诇讬讜 讚诪讗讬 砖谞讗 讚讘注诇诪壮 诇讗 讙讝专讬谞谉 诪讘讜讬 住转讜诐 讗讟讜 诪驻讜诇砖. 讜讬状诇 讚砖讗谞讬 讛讻讗 讚诪讞讬爪讛 讚讙讜讚讗 诇讗 诪讬谞讻专讗 讜讻讬讜谉 砖讻谉 讜讙诐 砖专讜讘 讛砖讘讬诇讬壮 诇讗 住诇拽讬 诇讙讜讚讗 讚谞讛专 拽专讜讘 讛讚讘专 砖诇讗 讬转谞讜 诇讘诐 注诇 讛讙讜讚讗 讜讬转讬专讜 讻谉 讘注诇诪壮. 讜讘转讜住壮 驻讬专砖讜 讘砖诐 讛砖状专 讝状诇 砖讗讬谉 讘砖讘讬诇讬谉 砖诇 讚讬讜专讬谉 诪讜注讟讬谉 讘诪讬注讜讟讜 砖诇 砖讘讬诇 诇讗 讬讞砖讘讜 讗讜转诐 讜讬讘讗讜 诇讛转讬专 讻谉 讘砖讘讬诇 砖诇 讻专诪讬诐 砖讗讬谉 讘讜 砖讜诐 讚讬讜专讬谉. 讜讛讜讗 爪专讬讱 诪谉 讛讚讬谉 驻住 讗讜 砖谞讬 诇讞讬讬诐 讻讚讬谉 诪讘讜讬 砖讗讬谉 讘转讬诐 讜讞爪专讜转 驻转讜讞讬诐 诇转讜讻讜. 讜诇讬讻讗 诇诪讬诪专 砖注砖讜 讘讛谉 驻住 讚壮 讚讗状讻 讗转讜 讙诇讜诇讬 讜砖转讬 诇讬讛. 讗诇讗 讗诪专 专讘讗 诇讬注讘讬讚 诇讞讬 诪讛讱 讙讬住讗 讚诇讙讘讬 诪转讗 诪讬讙讜 讚诪讛谞讬 诇诪转讗 驻讬壮 诪讙讜 讚诪讛谞讬 诇诪讘讜讬 讛讻诇讛 诇专讞讘讛 讻诪讘讜讬 住转讜诐 讛讬讜爪讗 诇专砖讜壮 讛专讘讬诐 讗讜 诇讻专诪诇讬转 砖谞讻砖专 讘诇讞讬 诪讛谞讬 谞诪讬 诇专讞讘讛 讻讗诇讜 注砖讛 诇讛 诪讞讬爪壮 讙诪讜专壮 诇砖诐 讚讬专讛 讚讛讻砖专讜 诇诪讘讜讬 讞讜砖讘讜. 讜讘讜讚讗讬 讻讬 砖讜专转 讛讚讬谉 讚讻讬讜谉 砖讛讜讻砖专讛 讛讜讻砖专 讙诐 讛砖讘讬诇 砖讛专讬 讛讜讗 驻专讜抓 诇诪拽讜诐 讛诪讜转专 诇讜 讗讘诇 专砖状讬 讝状诇 住讜讘专 讚讗驻讬 讛讻讬 讗讜住专讬谉 讗转 讛砖讘讬诇 砖诇讗 讬转讻砖专 讘诇讞讬 讝讛 砖诇讗 讬讗诪专讜 诇讞讬 诪讜注讬诇 诇砖讘讬诇 砖诇 讻专诪讬诐. 讜讘转讜住壮 讗讜诪专讬谉 讚讻讬讜谉 砖诇讗 谞注砖讛 讛诇讞讬 诇砖诐 讛砖讘讬诇 讜诪讗诇讬讜 讛砖讘讬诇 谞讬转专 诪驻谞讬 砖讻诇讛 诇专讞讘讛 讛诪讜转专 诇注爪诪讛 转讜 诇讬讻讗 诇诪讙讝专 讜讻谉 注讬拽专.



讟诇讟讜诇讬 讘诪转讗 讙讜驻讗 砖专讬 讘专讞讘讛 讙讜驻讗 砖专讬. 诪诪转讗 诇专讞讘讛 讜诪专讞讘讛 诇诪转讗 驻诇讬讙讬 讘讛 专讘 讗讞讗 讜专讘讬谞讗 讞讚 砖专讬 讜讞讚 讗住专. 诪讗谉 讚砖专讬 讚讛讗 诇讬转 讘讛 讚讬讜专讬谉 驻讬壮 砖讬讗住专讜 注诇 讘谞讬 讛诪讘讜讬 讜讻讞爪专 讗讞转 讛诐 讜诪讗谉 讚讗住专 讞讬讬砖讬壮 讚讬诇诪讗 讚诪诪诇讻讬 讜讛讜讜 讘讛 讚讬讜专讬谉 砖讬驻转讞讜 诇专讞讘讛 驻转讞讬诐 诪谉 讛讘转讬诐 砖住讘讬讘讜转讬讛 讜讬讛讬讜 讘专讞讘壮 讚讬讜专讬谉 讜讗讜转谉 讚讬讜专讬谉 讗讜住专讬谉 诪诇讛讻谞讬住 讜诇讛讜爪讬讗 诪谉 讛诪讘讜讬 诇专讞讘讛 注讚 砖讬砖转转驻讜 讘讬讞讚 讜讛讬讜 爪专讬讻讬谉 诇讛砖转转祝 讗诇讜 注诇 讗诇讜 讘砖转讬 讞爪专讜转 砖驻转讞 讗讞讚 讘讛诐 讘讬谞讬讛诐 讜砖诪讗 诇讗 讬转谞讜 诇讘诐 讜讬砖转诪砖讜 讘讜 讘诇讗 砖转讜祝 讻讚专讱 砖诪砖转诪砖讬谉. 驻讬专讜砖 讻讬 讝讛 讚讘专 拽专讜讘 诇讟注讜转: 讜讗状转 诪讛讗讬 讟注诪讗 谞讗住讜专 讙诐 讛诪讘讜讬 诇注爪诪讜 讜讛专讞讘讛 诇注爪诪讛. 讝讛 讗讬谞讜 砖讗驻讬诇讜 讛讬讜 讘讛 讚讬讜专讬谉 讜诇讗 谞砖转转驻讜 讗诇讜 注诐 讗诇讜 讗诇讜 诪砖转诪砖讬谉 诇注爪诪谉 讜讗诇讜 诪砖转诪砖讬谉 诇注爪诪谉 讻砖转讬 讞爪专讜转 砖讬砖 驻转讞 讘讬谞讬讛谉 讜谞专讗讬谉 讚讘专讬诐 砖诇讗 讙讝专讜 讻谉 讗诇讗 讘诪讘讜讬 砖讬砖 诇讞讬 讘讬谞讬讛诐 砖诪驻住讬拽讬谉 讜谞专讗讬谉 讻砖转讬 诪讘讜讗讜壮 讜讗驻状讛 讛诐 诪砖转诪砖讬诐 砖诐 讜讬讘讜讗讜 诇讛转讬专 讻谉 讙诐 诇讗讞专 砖讛讬讜 讚讬讜专讬谉 讘专讞讘讛. 讗讘诇 讛砖讘讬诇 砖谞专讗讛 讗讞专 诪谉 讛专讞讘壮 讜讘诪讘讜讬 讗讞讚 砖讜讘 诇讗 讬讟注讜 讜讬讚注讜 讘讟讜讘 讚诪讘讜讬 砖谞转讜住驻讜 讚讬讜专讬谉 爪专讬讻讬谉 讛诐 诇讛砖转转祝 讗诇讜 注诐 讗诇讜 讻讬 讻诇讗壮 诪讘谞讬 讛诪讘讜讬 讗讜住专 注诇 讞讘讬专讜 讗诐 诇讗 讬砖转转祝 注诪讜 讜讛诇讻转讗 讻诪讗谉 讚砖专讬 讚拽讬状诇 专讘 讗讞讗 讜专讘讬谞壮 讛诇讻讛 讻讚讘专讬 讛诪讬拽诇 讜讗注状讙 讚拽讬状诇 讘驻状拽 讻诪讗谉 讚讞讬讬砖讬壮 讘专讞讘讛 讚讬诇诪讗 诪讬诪诇讬讱 讜讘谞讜 讘讛 讘转讬诐 讛转诐 讘砖诇 讬讞讬讚 讗讘诇 讘专讞讘讛 讚专讘讬诐 诇讗 讞讬讬砖讬壮 诇讛诐 讜讛专讗讘状讚 讝状诇 驻讬壮 讚讛转诐 讞砖砖讜 诇诪讘讜讬 讛驻转讜讞 诇专砖讜转 讛专讘讬诐 讚讗讜专讬讬转讗 讗讘诇 讛讻讗 诇诪讘讜讬 砖讛讜讗 专砖讜转 讛讬讞讬讚 讚讗讜专讬讬转讗 诇讗 讙讝专讜 诇讻讱:





讛诪讗讬专讬

讝讛 砖讗诪专讜 讘住讜讙讬讗 讝讜 讛讜讛 诇讬讛 讻讻专讬讗 讚驻讬专讬. 讬砖 砖讜讗诇讬壮 讘讛 砖讛专讬 讘驻专拽 讛讝讜专拽 [拽.] 讗诪专讜 讘讜专 讘专砖讜转 讛专讘讬诐 注诪讜拽讛 注砖专讛 讜专讞讘讛 讗专讘注讛 讜讝专拽 诇转讜讻讛 诪诇讗讛 诪讬诐 讞讬讬讘 诪诇讗讛 驻讬专讜转 驻讟讜专. 诪讬讗 诇讗 诪讘讟诇讬 诪讞讬爪讗转讗 驻讬专讬 诪讘讟诇讬 诪讞讬爪讗转讗. 讜诪讻诇 诪拽讜诐 讬专讗讛 砖讻诇 讗讞转 诇驻讬 注谞讬谞讛 谞讗诪专讛 砖诇注谞讬谉 讝专讬拽讛 专讗讜讬 诇讜诪专 砖讗讬谉 讛诪讬诐 诪讘讟诇讬谉 诪讞讬爪讜转 砖讛专讬 讗讬谉 诪注讻讘讜转 讗转 讛讗讘谉 讜讛讛驻讱 讘驻讬专讜转 讜讘讻讗谉 诇讗 谞讗诪专讛 讗诇讗 诇注谞讬谉 砖诪砖转诪砖 诪讛谉 讜讛专讬 转砖诪讬砖 讛诪讬诐 讜讛驻讬专讜转 砖讜讬诐 讘讛:



讻讘专 讻转讘谞讜 讘驻专拽 专讗砖讜谉 砖诪讘讜讬 砖爪讚讜 讗讞讚 诪驻诇砖 诇专砖讜转 讛专讘讬诐 讜爪讚讜 讗讞讚 诇专讞讘讛 讗状爪 讻诇讜诐 诪爪讚 讛专讞讘讛 讜驻专砖谞讜讛 讚讜拽讗 讘砖讛专讞讘讛 讛讜拽驻讛 诇讚讬专讛 讗讜 砖诇讗 讛讜拽驻讛 诇讚讬专讛 讜讘讘讬转 住讗转讬诐 砖讗诐 诇讗 讻谉 讛专讬 讛讜讗 驻转讜讞 诇讻专诪诇讬转 讜讛诪讘讜讬 讛驻转讜讞 诇讜 讗讜 谞驻专抓 诇砖诐 讘诪诇讜讗讜 谞驻专抓 讛讜讗 诇诪拽讜诐 讛讗住讜专 诇讜 讜爪专讬讱 讛讻砖专 讗讘诇 诪讻讬讜谉 砖讛专讞讘讛 讛讜拽驻讛 诇讚讬专讛 讗讜 砖诇讗 讛讜拽驻讛 诇讚讬专讛 讜讗讬谉 讻讗谉 讗诇讗 讘讬转 住讗转讬诐 讛讜讗讬诇 讜诪讜转专 诇讟诇讟诇 讘讻诇讛 讗祝 讛诪讘讜讬 讛驻转讜讞 诇讛 讗讬谞讜 爪专讬讱 讻诇讜诐 诪讗讜转讜 爪讚 讗注驻状讬 砖讛专讞讘讛 驻转讜讞讛 诇专砖讜转 讛专讘讬诐 讜讗祝 专讗砖讜 讛讗讞专 砖诪驻讜诇砖 诇专砖讜转 讛专讘讬诐 讚讬讜 讘诇讞讬 讻讚讬谉 诪讘讜讬 住转讜诐 讛讻诇 讻诪讜 砖讘讬讗专谞讜 砖诐:



讛讜讝讻专 讘讻讗谉 诪注砖讛 讘专讞讘讛 砖讛讬讛 专讗砖讛 讗讞讚 驻转讜讞 诇注讬专 专状诇 诇诪讘讜讬 砖讘注讬专 砖讛讬讛 专讗砖讛 讻诇讛 诇专讞讘讛 讝讜 讜专讗砖讛 讛讗讞专 驻转讜讞 诇砖讘讬诇 砖诇 讻专诪讬诐 砖讛讬讜 讘讛 讚讬讜专讬谉 讜专讞讘讛 讝讜 讛讜拽驻讛 砖诇讗 诇砖诐 讚讬专讛 讜讛讬讛 讘讛 讬转专 诪讘讬转 住讗转讬诐 讜谞诪爪讗 讚讬谞讛 讻讻专诪诇讬转 讜讗诇讜 讛讬转讛 诪讜拽驻转 诇讚讬专讛 诇讗 讛讬转讛 讗讜住专转 诇讗 讛砖讘讬诇 讜诇讗 讛诪讘讜讬 讻诪讜 砖讘讬讗专谞讜 讘驻专拽 专讗砖讜谉. 讗诇讗 砖专讞讘讛 讻专诪诇讬转 讜讛讬讛 诪讘讜讬 讗讞讚 砖讘注讬专 专讗砖讜 讗讞讚 驻转讜讞 诇注讬专 砖讬砖 诇讜 爪讜专转 驻转讞 讘专讗砖讜 讜专讗砖讜 讛砖谞讬 驻专讜抓 讘诪诇讜讗讜 诇专讞讘讛 讝讜 讜讛砖讘讬诇 讛讬讛 专讗砖讜 讗讞讚 驻转讜讞 诇专讞讘讛 讝讜 讘诪诇讜讗讜 讙诐 讻谉 讜专讗砖讜 讛讗讞专 砖诇 讗讜转讜 砖讘讬诇 讛讬讛 驻转讜讞 诇讙讜讚讗 讚谞讛专讗 专状诇 砖驻转 谞讛专 讜讛讬讛 (讙讘讗讛) [讙讘讜讛] 注砖专讛 讟驻讞讬诐 讜谞诪爪讗 讛砖讘讬诇 住转讜诐 诪砖诇砖讛 爪讚讚讬讜 讜讛专讘讬注讬 驻专讜抓 讘诪诇讜讗讜 诇专讞讘讛 讝讜 讜讻谉 讛诪讘讜讬 谞注砖讛 讻住转讜诐 诪砖诇砖讛 爪讚讚讬讜 砖讛专讬 讬砖 爪讜专转 驻转讞 讘专讗砖讜 讛讗讞专 讜谞诪爪讗转 专讞讘讛 讝讜 讗讜住专转 讛诪讘讜讬 讜讛砖讘讬诇 诪驻谞讬 砖讛诐 驻专讜爪讬诐 诇讛 讘诪诇讜讗谉 讜讛讬讜 诪砖转讚诇讬诐 诇讛讻砖讬专 讗转 讛专讞讘讛 注讚 砖讬讛讗 诪讜转专 诇讟诇讟诇 讘讛 讻讚讬 诇讛讻砖讬专 讗转 讛讻诇 讜讛讬讛 拽砖讛 讘注讬谞讬讛诐 诇驻专讜抓 讘讛 讬讜转专 诪注砖专 讜诇讙讚专讛 诇砖诐 讚讬专讛 注讚 注砖专 诪驻谞讬 砖讛讬讜 诪讞讬爪讜转讬讛 讘讘谞讬谉 讞讝拽 讜讗诪专 讗讘讬讬 讛讬讻讬 诇讬注讘讬讚 诇讬注讘讬讚 诪讞讬爪讛 讗讜 诇讞讬 讗讙讜讚讗 讚谞讛专讗 诇砖诐 讛专讞讘讛 讻诇讜诪专 砖讬讛讗 讘讚注转谞讜 诇讛讜住讬祝 讛砖讘讬诇 注诇讬讜 诇讛讬讜转 讛砖讘讬诇 住讜祝 讛专讞讘讛 讜转讛讗 诪讞讬爪讛 讝讜 讗讜 诇讞讬 讝讛 注砖讜讬 诇砖诐 讚讬专讛.



讗讬谉 注讜砖讬谉 诪讞讬爪讛 注诇 诪讞讬爪讛 砖诪讗讞专 砖讛诪讞讬爪讛 (诇砖诐) [砖诐] 讻诇 砖诪讜住讬驻讬谉 注诇讬讛 讗讬谞讜 讻诇讜诐 注讚 砖讬驻专讜抓 讘讛 驻专爪讛 讛讗讜住专转 讜讬讻砖讬专 诇砖诐 讚讬专讛.



诇讬注讘讬讚 爪讜专转 驻转讞 诇砖讘讬诇 诪专讗砖讜 讛驻转讜讞 诇专讞讘讛 诇讛讬讜转 讛讬拽祝 诇砖诐 讚讬专讛 诇专讞讘讛 讗转讜 讙诪诇讬 讜砖讚讜 诇讛 砖讛讙诪诇讬诐 讘讗讬诐 诇砖转讜转 诪谉 讛注讬专 诇谞讛专 讚专讱 诪讘讜讬 讜诪专讞讘讛 诇砖讘讬诇 讜诪砖讘讬诇 诇谞讛专 讜讛讬讛 诪拽讜诐 讬爪讬讗转诐 诪谉 讛专讞讘讛 诇砖讘讬诇 爪专 诇讛诐 讜讚讜讞拽讬诐 诇讜 讜谞驻专抓.



讗诇讗 讗诪专 讗讘讬讬 诇注讘讬讚 诇讞讬 (讗砖讘诇) [讗驻转讞讗 讚砖讘讬诇] 专状诇 诪爪讚 讛专讞讘讛 讜诪转讜讱 砖讛诇讞讬 谞注讜抓 讜注讘讬讜 诪砖讛讜 讗讬谉 讙诪诇讬诐 谞讜讙注讬壮 讘讜 讜诪转讜讱 砖讛讜讗 讛讻砖专 诇砖讘讬诇 砖讛专讬 [注诇 讬讚讬] 讻讱 讛讜讗 讛讻砖专讜 诇讟诇讟诇 (讘注爪诪讜) [讘砖讘讬诇] 谞注砖讛 讛讻砖专 诪专讞讘讛 诇讛讬讜转讜 诇讛 讛讬拽祝 诇砖诐 讚讬专讛 讜转讛讗 讛专讞讘讛 讻砖专讛 讜讛讻诇 讻砖专 讘讻砖专讜转讛 诇讻砖讬砖转转驻讜 讘讛 讻讜诇诐. 讜讗注驻状讬 砖讗讬谉 讻讗谉 驻专爪讛 讬转专 诪注砖专 (砖讬砖转驻讜诐) [砖讬住转诪讜讛] 诇砖诐 讚讬专讛 讜诪讻诇 诪拽讜诐 转讻砖讬专 诪讟注诐 诪讙讜 讜讗祝 专讘讗 讛讬讛 诪讜讚讛 诇讜 讘诪拽讜诐 砖讗讬谉 诇讞讜砖 诇讙讝讬专讛 讻讙讜谉 砖讘讬诇 住转讜诐 诪讻诇 讜讻诇 讗讘诇 讘讝讜 讬砖 诇讞讜砖 砖诪讗 讬讗诪专讜 诇讛讻砖讬专 砖讘讬诇 讚注诇诪讗 讘诇讞讬 讗讞讚. 讜讗注驻状讬 砖讗讬谉 专讗砖讜 讛讗讞讚 驻转讜讞 诇讙讜讚讗. 讜讙讚讜诇壮 讛讚讜专 诪驻专砖讬壮 砖砖讘讬诇 讝讛 诇讗 讛讬讜 驻讜转讞讬诐 讘讜 讘转讬诐 讜讞爪专讜转 讗诇讗 讘专讗砖讜 砖讻谞讙讚 讛专讞讘讛 讜讛讚讘专 拽专讜讘 诇讟注讜转 诇讛转讬专 讘诇讞讬 讗祝 讘砖讗讬谉 讘转讬诐 讜讞爪专讜转 驻转讜讞讜转 诇转讜讻讜 讜讗讬谉 诇讛转讬专讜 讗诇讗 讘驻住 讗讜 砖谞讬 诇讞讬讬诐 讜讘讝讜 诪讬讛讗 讗诐 讬注砖讜 驻住 讙诪诇讬 砖讚讬讬谉 诇讬讛 讜讻谉 讘砖谞讬 诇讞讬讬诐 讜驻讬专砖 讛讻讗 诇讬注讘讬讚 诇讞讬 诇讛讱 讙讬住讗 讚诇讛讚讬 诪转讗 专状诇 诇诪讘讜讬 讘专讗砖讜 讛住诪讜讱 诇专讞讘讛 讜诪讙讜 讚诪讛谞讬 诇诪转讗 专状诇 诇讛讻砖讬专 讟诇讟讜诇 诇诪讘讜讬 砖讛专讬 讛讜讗 住专讟讬讗 诪讻讗谉 讜讘拽注讛 诪讻讗谉 砖讛讻砖专讜 讘爪讜专转 驻转讞 诪讻讗谉 讜诇讞讬 诪讻讗谉 转讜注讬诇 (诇砖讬讜转) [诇讛讬讜转] 讛讬拽祝 诇砖诐 讚讬专讛 诇专讞讘讛. 讜驻专砖讜 讙讚讜诇讬 讛专讘谞讬壮 砖讛砖讘讬诇 诇注讜诇诐 讗住讜专 讙讝专讛 诪砖讜诐 砖讘讬诇 讚注诇诪讗. 讜讻谉 讻转讘讜讛 讙讚讜诇讬 讛诪驻专砖讬壮 讗讘诇 讘转讜住驻讜转 驻专砖讜 砖讛讻诇 诪讜转专 砖诇讗 讙讝专 专讘讗 讗诇讗 讻砖讛诇讞讬 诪爪讚 讛砖讘讬诇 砖专爪讬谞讜 诇讛转讬专 讗转 讛专讞讘讛 诪转讜讱 讛讬转专 讛砖讘讬诇 讗讘诇 讻砖讛诇讞讬 诪爪讚 讛诪讘讜讬 讗讬谉 讻讗谉 讙讝专讛 讜讛讚讘专讬诐 谞专讗讬谉. 讜讬砖 砖讜讗诇讬谉 讘讛 诇诪讛 诇讗 注砖讜 诇讞讬 诪爪讚 讛讙讜讚讗 专讞讜拽 诪诪谞讛 讗专讘注讛 讟驻讞讬壮 讜讬转讬专 讗转 讛讻诇 讜转讬专爪讜 砖讛诇讞讬 讙专讜注 讜讗讬谞讜 讞砖讜讘 诇讘讟诇 讻讞 讛讙讜讚讗 讜讗诐 转讗诪专 砖讬注砖讜 砖诐 诪讞讬爪讛 讘专讞讜拽 讗专讘注讛 诇讙讜讚讗 讗讬谉 讛讻讬 谞诪讬 讗诇讗 砖诇讗 讛讬讜 专讜爪讬诐 诇讙专注 诪讗讜专讱 讛砖讘讬诇. 讜诪讻讗谉 谞专讗讛 诇讙讚讜诇讬 讛讚讜专 专讗讬讛 诇讛转讬专 讗祝 讛砖讘讬诇 砖讗诐 诇讗 讻谉 谞讜讞 诇讛诐 诇讛驻住讬讚 讗专讘注讛 讟驻讞讬诐 诪谉 讛砖讘讬诇 讜诇讗 讬驻住讬讚讜 讻诇 讛砖讘讬诇 砖谞砖讗专 诇讛诐 注讻砖讬讜 讘讗讬住讜专 诇砖讟转 讛讗讜住专讬诐:

